Αθήνα, 9 Δεκεμβρίου 2021

**Περιβαλλοντική Δήλωση Προϊόντος (EPD) για τη Δραστηριότητα Σκυροδέματος αποκτά η Lafarge Beton του Ομίλου ΗΡΑΚΛΗΣ**

Με οδηγό την μετάβαση σε ένα κλιματικά ουδέτερο και αειφόρο κατασκευαστικό κλάδο, ο **Όμιλος ΗΡΑΚΛΗΣ** αποκτά νέα **Περιβαλλοντική Δήλωση Προϊόντος (EPD)**, αυτή τη φορά για τη **Δραστηριότητα Σκυροδέματος της Lafarge Beton**. Πρόκειται για επιστέγασμα της προσπάθειας που καταβάλλει με συνέπεια ο Όμιλος, με στόχο τη βελτίωση του περιβαλλοντικού του αποτυπώματος και την προώθηση της βιώσιμης ανάπτυξης για όλους.

Ανοίγοντας νέους δρόμους για την προαγωγή της αειφορίας και στον κλάδο του σκυροδέματος, ο Όμιλος ΗΡΑΚΛΗΣ πρωτοπορεί και εκδίδει Περιβαλλοντική Δήλωση Προϊόντος για το σύνολο της παραγωγικής του δραστηριότητας σε **περισσότερα από 120 προϊόντα σκυροδέματος** συνολικά κατηγορίας αντοχής C16/20 και άνω, αλλά και για **όλες τις κατηγορίες περιβαλλοντικής έκθεσης** σύμφωνα με τον Κανονισμό Τεχνολογίας Σκυροδέματος 2016. Αξίζει να τονιστεί ότι **διαθέτει Περιβαλλοντική Δήλωση Προϊόντος ανά γεωγραφική περιοχή δραστηριοποίησης**, γεγονός που προσδίδει περαιτέρω ακρίβεια και διαφάνεια στις μετρήσεις. Αναλυτικότερα, περιλαμβάνονται η νέα «πράσινη» σειρά σκυροδεμάτων ECOPact, τα Ειδικά Σκυροδέματα καθώς και εξειδικευμένα προϊόντα όπως το τσιμεντόδετο ρευστό αμμοχάλικο CBGM, σκυροδέματα πλήρωσης ορυγμάτων αλλά και σκυροδέματα με χαμηλότερο ανθρακικό αποτύπωμα.

Πρόκειται για Δηλώσεις Προϊόντος που είναι σύμφωνες με τα ISO 14025 και EN 15804, επαληθευμένες από Διαπιστευμένο Φορέα και δημοσιευμένες στο πιο ευρέως διαδεδομένο EPD Πρόγραμμα, το **International EPD System**.

Για τη σύνταξη Περιβαλλοντικής Δήλωσης Προϊόντος, εκπονείται εκτεταμένη αξιολόγηση του κύκλου ζωής (LCA), καθώς αναλύεται το αποτύπωμα ενός κυβικού σκυροδέματος από το στάδιο παραγωγής του στις μονάδες Lafarge Beton, την κατασκευή και χρήση του κτιρίου μέχρι και το τέλος της ζωής του και τη δυνατότητα επαναχρησιμοποίησής του. Η ENVIROMETRICS Ε.Π.Ε., σε συνεργασία με τη Lafarge Beton, ανέλαβε την εκπόνηση της μελέτης αυτής συγκεντρώνοντας τα απαραίτητα δεδομένα και οργανώνοντας τις λειτουργικές διαδικασίες, με τα αποτελέσματα να επιβεβαιώνουν τη βελτιωμένη απόδοση αειφορίας των σκυροδεμάτων της Lafarge Beton για πιο αειφόρες κατασκευές.

Ο **κ. Λευτέρης Μουστάκας**, **Διευθυντής της Δραστηριότητας Σκυροδέματος του Ομίλου ΗΡΑΚΛΗΣ**, ανέφερε σχετικά «Στον Όμιλο ΗΡΑΚΛΗΣ, συνεχίζουμε να καινοτομούμε παραμένοντας πιστοί στη δέσμευσή μας για έναν πράσινο στρατηγικό σχεδιασμό που προάγει τη βιώσιμη ανάπτυξη. Με τη Περιβαλλοντική Δήλωση Προϊόντος που απέκτησε ο Όμιλός μας και για τη Δραστηριότητα Σκυροδέματος, κάνουμε ακόμη ένα σημαντικό βήμα στο δρόμο προς την αειφορία επαναπροσδιορίζοντας τα δεδομένα για τον κλάδο».

Υπενθυμίζεται ότι στο πλαίσιο της πράσινης στρατηγικής του, ο Όμιλος ΗΡΑΚΛΗΣ έγινε η πρώτη βιομηχανία παραγωγής τσιμέντου στην Ελλάδα που απέκτησε Περιβαλλοντικές Δηλώσεις Προϊόντος για όλα τα προϊόντα τσιμέντου που παράγει στα δύο εργοστάσιά του, συνιστώντας για τον κατασκευαστικό κλάδο του αύριο πρότυπο καινοτομίας για την μετάβαση σε ένα πιο βιώσιμο κλάδο που προάγει την κυκλική οικονομία ως προς τη χρήση των πόρων.

**Όμιλος Εταιριών ΗΡΑΚΛΗΣ**

*Ο****Όμιλος Εταιριών ΗΡΑΚΛΗΣ****, μέλος της Holcim, είναι ο μεγαλύτερος παραγωγός τσιμέντου στην Ελλάδα, έχοντας περισσότερα από 100 χρόνια παρουσίας στην αγορά. Με ένα δίκτυο 33 παραγωγικών και εμπορικών εγκαταστάσεων ανά την Ελλάδα, ο Όμιλος ηγείται της μεταστροφής του κλάδου των δομικών υλικών σε έναν κλάδο μικρότερης έντασης άνθρακα, που εφαρμόζει τις αρχές της κυκλικής οικονομίας αναφορικά με τη χρήση των πόρων. Ο Όμιλος ΗΡΑΚΛΗΣ προσφέρει στην ελληνική και διεθνή αγορά καινοτόμα προϊόντα και βιώσιμες λύσεις που ικανοποιούν τις διαφοροποιημένες ανάγκες των πελατών και τις απαιτήσεις των σύγχρονων αειφόρων κατασκευών.*

*Για περισσότερες πληροφορίες, επισκεφτείτε τη διεύθυνση* [*www.lafarge.gr*](http://www.lafarge.gr)

*Ακολουθήστε μας στο Facebook @[Xtizoume Mazi](https://www.facebook.com/xtizoumemazi/?epa=SEARCH_BOX), στο LinkedIn @*[*HERACLES Group*](https://www.linkedin.com/company/heracles/https:/www.linkedin.com/company/heracles/)*, στο YouTube @*[*Όμιλος ΗΡΑΚΛΗΣ*](https://www.youtube.com/channel/UC_KjWvqs9RScEOp-FCJOMYQ/featured) *και στο Instagram @*[*Όμιλος ΗΡΑΚΛΗΣ*](https://www.instagram.com/heracles_group/)

***Σχετικά με τη Holcim***

*Η Holcim χτίζει την πρόοδο για τον άνθρωπο και τον πλανήτη. Ως παγκόσμιος ηγέτης στις καινοτόμες και βιώσιμες κατασκευαστικές λύσεις, η Holcim κάνει πραγματικότητα την ανάπτυξη πιο πράσινων πόλεων και πιο έξυπνων υποδομών αλλά και την αναβάθμιση του βιοτικού επιπέδου σε ολόκληρο τον κόσμο. Με τη βιωσιμότητα στο επίκεντρο της στρατηγικής της, η Holcim εξελίσσεται σε μια εταιρία καθαρού μηδενικού ισοζυγίου άνθρακα, έχοντας πάντα τους εργαζόμενους και τις τοπικές κοινωνίες στην καρδιά της επιτυχίας της. Η εταιρία προωθεί την κυκλική οικονομία και ως πρωταγωνιστής στην ανακύκλωση φροντίζει να χτίζει περισσότερα με λιγότερα. Η Holcim περιλαμβάνει στο χαρτοφυλάκιό της μερικές από τις πιο αξιόπιστες εμπορικές επωνυμίες στον κλάδο των δομικών υλικών παγκοσμίως, όπως ACC, Aggregate Industries, Ambuja Cement, Disensa, Firestone Building Products, Geocycle, Holcim και Lafarge. Η Holcim αποτελείται από 70.000 ανθρώπους παθιασμένους με τη δημιουργία προόδου για τον άνθρωπο και τον πλανήτη σε 70 αγορές και 4 δραστηριότητες: Τσιμέντο, Έτοιμο Σκυρόδεμα, Αδρανή Υλικά και Λύσεις & Προϊόντα.*

*Για περισσότερες πληροφορίες, επισκεφτείτε τη διεύθυνση* [*www.holcim.com*](http://www.holcim.com)*, ενώ μπορείτε να μάθετε περισσότερα για το νέο όραμα του Ομίλου στη διεύθυνση* [*www.holcim.com/about-holcim*](http://www.holcim.com/about-holcim)